# Anfinn Kallsberg

### Fra Wikipedia, den frie encyklopædi

Anfinn Kallsberg

Anfinn Kallsberg (f. 19. november 1947) er en færøsk politiker. Han er formanden for Fólkaflokkurin (Folkepartiet).

Anfinn Kallsberg er født i Klaksvík som søn af husmoder Katrina og arbejdsformand Gunnar Kallsberg. Han er gift med Berghild, født Matras fra Viðareiði, og sammen har de 3 børn.

Efter en kontor- og handelsuddannelse i Klaksvik blev Kallsberg 1974 selvstændig med bogholderi. Fra 1974 til 1980 var han også medlem af Viðareiðis byråd. Siden 1980 har han været medlem af lagtinget (1991-1993 som tingets formand). 1983-1985, i 1989 og 1996-1998 var han minister i Færøernes landsstyre.

Siden lagtingvalget den 30. april 1998 indtil 2004 var han lagmand for Færøerne, i koalitionen med Høgni Hoydal. Koalitionen ønskede Færøernes selvstændighed fra Danmark, men i 2000 skete en totalt sammenbrud af forhandlinger. Folkeafstemmningen om Færøernes fremtid opgives 2001, da det var åbenbart, at regeringen vil tabe den. I 2002 blev Kallsberg og Hoydal genvalgt, efter få dage inden lagtingsvalget meldede man om oliefund ved Færøerne. Men i 2003 nægtede Hoydals republikanerne at fortsætte sammenarbejde med Kallsberg, efter han blev i offentligheden afsløret for kreativ bogføring nogle år tilbage. Lagtingsvalget den 20. januar 2004 medførte en konstellation, hvor Folkepartiet igen var med i regeringen, men denne gang indgik Kallsberg en koaltion med Socialdemokratiet og Sambandspartiet under lagmanden Jóannes Eidesgaard. Siden har Kallsberg ikke selv været minister, men blot formand af sit parti. Men i 2005 blev han valgt til Folketinget og repræsenterer der nu sammen med Høgni Hoydal øriget i Nordatlanten.

I 1991 og 1994-1998 var Anfinn Kallsberg også Færøernes repræsentant i Nordisk råd. Og fra 1991 indtil 1996 sad ham i styrelsen for Klaksvíks sygehus.

## [redigér] Eksterne henvisninger

- Folketinget.dk - Anfinn Kallsberg
- Folkaflokkurin.fo - Anfinn Kallsberg (på færøsk)
- Logting.fo - Anfinn Kallsberg (på færøsk)

Hentet fra "http://da.wikipedia.org../../../a/n/f/Anfinn_Kallsberg_94ea.html"

Kategorier: Folketingsmedlemmer fra Færøerne | Færøske lagmænd

##### Views

- Artikel
- Diskussion
- Nuværende version

##### Søg

##### Andre sprog

- Deutsch
- English
- Føroyskt
- Svenska